Diari Oficial de la Generalitat Valenciana


Sumari del DOGV 9289, del 02-03-2022 (2022/1057)

Informació pública de la emissió d'informe ambiental i territorial estratègic del Pla de reforma interior parcel·la A del Pla parcial «Sinto Sentella» i de l'estudi de detall Hotel Bristol Park..
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9289

Data del DOGV
:   02-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1057


Data del document
:   02-02-2022

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de la emissió d'informe ambiental i territorial estratègic del Pla de reforma interior parcel·la A del Pla parcial «Sinto Sentella» i de l'estudi de detall Hotel Bristol Park.. [2022/1057]  
En compliment del que es disposa en l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 1853 de data 16 de maig de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de la parcel·la A del Pla parcial «Sinto Sentella» (APA/PE-4) i APR núm. 2 «Estudi de detall Hotel Bristol Park» del PGMO. L'informe ambiental i territorial estratègic es troba inserit en la pàgina web: www.benidorm.org.  
  
A iniciativa de la mercantil Alibuilding Benidorm Beach I, SL, amb CIF núm. B-42531061 s'ha presentat en data 30 de juliol de 2021 (Reging-11383) instància, a fi d'iniciar el procediment d'avaluació ambiental i territorial estratègica del Pla de reforma interior de parcel·la A del Pla parcial «Sinto Sentella» (APA/PE-4) i APR núm. 2 «Estudi de detall Hotel Bristol Park» del PGMO, delimitant amb això una àrea de repartiment discontínua a l'efecte de la seua gestió urbanística, mitjançant la transferència d'aprofitament o reparcel·lació discontínua i programa d'actuació aïllada en sòl urbà. La finalitat és la construcció de 40 allotjaments turístics amb garatge, piscina i zones comunes en la parcel·la propietat de la mercantil, identificada com a parcel·la A del Pla parcial «Sinto Sentella», que en la seua zona sud, reconvertint una edificabilitat d'ús terciari-comercial en terciari-allotjament turístic, incrementant la seua intensitat edificatòria mitjançant la transferència d'aprofitament no materialitzat procedent d'una parcel·la de sòl urbà en l'APR núm. 2 del PGMO «Estudi de detall Hotel Bristol Park».  
  
Vistos els informes emesos per l'arquitecte municipal de data 28 d'octubre de 2021, i ponent de la Comissió d'Avaluació Ambiental i Territorial Estratègica de Plans i Programes, de data 14 de gener de 2022, l'informe de la tècnica superior en assumptes jurídics de data 12 de gener de 2022 i l'informe emés per Vielca Ingenieros, SA, adjudicatària del contracte de serveis d'assistència tècnica externa ambiental per a la redacció, tramitació i execució del planejament i les obres públiques municipals, presentat mitjançant instància de 13.09.2021 (Reging-13279), en els quals s'analitza el document inicial estratègic del Pla de reforma interior de parcel·la «A» del Pla parcial «Sinto Sentella» (APA/PE-4) i APR núm. 2 «Estudi de detall Hotel Bristol Park» del PGMO i altra documentació, de conformitat amb el que es preveu en els articles 53, 61 i concordants del TRLOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística i, per tant, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, per Resolució de l'Alcaldia núm. 192/2022, es resol:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de parcel·la A del Pla parcial «Sinto Sentella» (APA/PE-4) i APR núm. 2 «Estudi de detall Hotel Bristol Park» del PGMO, per no tindre efectes significatius sobre el medi ambient, conforme als criteris establits en l'annex VIII del Decret legislatiu 1/2021, de 18 de juny, del Consell pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana (TRLOTUP), corresponent continuar la tramitació conforme al capítol III del títol III del llibre I del TRLOTUP, o a la legislació sectorial corresponent.  
Segon  
Durant la tramitació urbanística del Pla de reforma interior s'hauran de tindre en compte les següents consideracions:  
1. Durant la tramitació urbanística del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza el PRI, a establir en el corresponent conveni urbanístic i l'obligació de l'execució a costa de la parcel·la.  
2. Es tramitarà la fase urbanística com a programa d'actuació aïllada en sòl urbà (capítol V TRLOTUP), constituint l'alternativa tècnica l'instrument de planejament.  
3. S'emetrà informe de l'Assistència Tècnica Municipal en la fase urbanística d'exposició pública i informes del PRI, i s'analitzarà en aquesta fase l'aplicació de l'article 82 del TRLOTUP, fent-hi constar que el percentatge a aplicar de les plusvàlues a cedir, com en altres casos similars (PRI Correos), haurà de ser del 20 %.  
4. En fase urbanística es validarà per l'Àrea de Topografia Municipal el reequilibri dotacional en un diferencial de 209,28 a favor de l'Ajuntament (article 67.3 TRLOTUP).  
5. Serà vinculant, i s'incorporarà al conveni urbanístic, l'aprofitament determinat en la fase urbanística, que fixarà el nou sostre útil màxim del solar.  
6. En la fase urbanística del PRI es tindran en compte les determinacions de l'apartat onzé de l'informe de l'arquitecte municipal de 28-10-21.  
  
Tercer  
De conformitat amb el que es preveu en l'article 53.7 del TRLOTUP, contra la present resolució, per no ser un acte definitiu en via administrativa, no s'hi podrà interposar cap recurs, sense perjudici dels que, si escau, procedisquen en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que procedisquen en via administrativa davant de l'acte, si és procedent, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 53.7 in fine del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Cinqué  
Notificar aquesta resolució a les persones interessades que apareguen en l'expedient ambiental d'aquesta actuació, incloent-hi aquesta resolució en la documentació del planejament urbanístic.  
  
Sisé  
De conformitat amb el que es preveu en l'article 53.7 in fine del TRLOTUP, publicar aquesta resolució en el Diari Oficial de la Generalitat Valenciana.  
  
Benidorm, 2 de febrer de 2022.- La regidora delegada d'Urbanisme: Lourdes Caselles Doménech.